section_heading: Obrazovanje
paragraph_text: Zujić je pohađao pučku školu u Krivodolu i Splitu. Po završetku rata pohađa partizansku gimnaziju u Hvaru (dva razreda u jednoj godini) te dva razreda u Zagrebu, gdje je i maturirao. Želio je upisati dramski studij u Zagrebu, ali ga zbog vida i debelih naočala nisu primili pa upisuje još dva fakulteta. Na Pravnom fakultetu iz inata polaže najteži ispit Rimsko pravo, zatim se prebacuje na Medicinski fakultet, koji također ubrzo napušta.